Na temelju članka 6. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (NN 26/15) i članka 33. Zakona o udrugama (Narodne novine broj 74/14, 70/17), te Odluke o kriterijima, mjerilima i načinu financiranja javnih potreba sredstvima iz Proračuna Općine Kršan (Službeno glasilo Općine Kršan broj 16/15), Općina Kršan, objavljuje

**JAVNI POZIV**

**za financiranje programa, projekata, aktivnosti i manifestacija koje provode udruge,**

**sredstvima iz Proračuna Općine Kršan za 2018. godinu**

**1. Predmet javnog poziva**

Predmet javnog poziva je prikupljanje pisanih prijedloga programa, projekata, **aktivnosti i manifestacija** koje provode udruge, za financiranje iz Proračuna Općine Kršan u 2018. godini, a odnose se na javne potrebe u područjima od interesa za Općinu Kršan.

**2. Pravo na podnošenje prijave**

Pravo podnošenja prijedloga na javni poziv imaju sve udruge, neprofitne organizacije i ustanove koje su osnovane ili djeluju na području Općine Kršan, ili obavljaju djelatnosti od interesa za Općinu Kršan i koje su do datuma prijave na Javni poziv registrirane kao neprofitne organizacije najmanje godinu dana.

Ovaj poziv ne obuhvaća financiranje udruga koje se financiraju po posebnim propisima, vjerskih i političkih organizacija, te organizacija civilnoga društva koje ne zadovoljavaju uvjete propisane Odlukom o kriterijima, mjerilima i načinu financiranja javnih potreba sredstvima iz Proračuna Općine Kršan, kao ni ustanove čiji je Općina Kršan osnivač ili suosnivač.

**3. Područje programa, projekata, aktivnosti i manifestacija od interesa za Općinu Kršan**

Općina Kršan financirat će sljedeće **programe, projekte, aktivnosti i manifestacije**:

­

Djelatnost amaterskih klubova u sportu

* djelovanja sportskih udruga, sportskih zajednica i saveza,
* provođenja sportskih aktivnosti djece i mladih,
* sportsko-rekreacijske aktivnosti građana,
* sportske aktivnosti osoba s teškoćama u razvoju i osoba s invaliditetom,
* organizacijom i provođenjem sportskih manifestacija.

­ Djelatnost kulturno-umjetničkih udruga

* programe poticanja i unapređenja kulturno-umjetničkog amaterizma,
* posebne programe i manifestacije u kulturi.

Djelatnost udruga s područja socijalne skrbi i humanitarne zaštite

* skrb i briga o osobama s posebnim potrebama­ i osobama sa invaliditetom,
* zaštita i skrb o starijim osobama,
* skrb i briga za socijalno ugrožene skupine,
* zaštita žrtava obiteljskog nasilja,
* program usmjeren na poboljšanje kvalitete života djece i mladih,
* redovita djelatnost udruga proizašlih iz Domovinskog i II svjetskog rata,
* programe ostalih udruga i neprofitnih organizacija koje svojim aktivnostima promiču opće vrijednosti od interesa za Općinu Kršan.

**4. Postupak i rok za podnošenje prijave**

            Podnositelji prijave – udruge, svoje programe/projekte prijavljuju isključivo na propisanim obrascima, a natječajnu dokumentaciju mogu preuzeti u Pisarnici Općine Kršan u uredovno vrijeme ili sa službene web stranice Općine Kršan [www.krsan.hr](http://www.krsan.hr).

            Prijave se dostavljaju osobno u pisarnicu Jedinstvenog upravnog odjela svakim radnim danom u redovno radno vrijeme ili poštom na adresu Općina Kršan, Blaškovići 12, 52232 Kršan.

Rok za podnošenje prijava je 12. veljače 2018.godine.

**5. Sadržaj prijave**

* **Dokaz o registraciji udruge (izvadak iz registra ili adresu elektroničke baze podataka),**
* **Financijsko izvješće za razdoblje siječanj- rujan 2017. godine (za one koji su u 2017. godini koristili sredstva iz Proračuna Općine Kršan),**
* **Ispunjeni obrasci za prijavu:** 
  + - **Obrazac opisa programa ili projekta**
    - **Obrazac proračuna programa ili projekta.**
* Prijavitelji koji nisu registrirani na području Općine Kršan, ali obavljaju djelatnost na području Općine Kršan uz prethodno navedenu dokumentaciju dužni su dostaviti i popis korisnika s prebivalištem na području Općine Kršan, koji se mora sastojati od minimalno slijedećih podataka: ime i prezime, adresa i OIB korisnika.

**6. Kriteriji za vrednovanje programa/projekta**

**Kriteriji za vrednovanjeprograma/projekta propisani su člankom 3. Odluke o kriterijima, mjerilima i načinu financiranja javnih potreba sredstvima iz Proračuna Općine Kršan (Službeno glasilo Općine Kršan br. 16/15).**

**7. Planirana vrijednost natječaja**

**Ukupna planirana vrijednost natječaja definirana je Planom javnih poziva za 2018. godinu.**

**Najmanji iznos financijskih sredstava koji se može prijaviti i ugovoriti je 500,00 kn, a najveći iznos je 350.000,00 kn.**

**8. Postupak uvrštavanja programa/projekata u Proračun Općine Kršan**

**U roku od 30 dana od proteka roka za podnošenje prijava, Povjerenstvo za ocjenjivanje će izvršiti odabir prijava koje će biti uključene u Proračun Općine Kršan za 2018. godinu, prema financijskim mogućnostima.**

**Prijedlozi programa koji ne budu predani s potpunim podacima, prijedlozi koji se ne dostave u navedenom roku, nisu unutar područja djelatnosti raspisanih Javnim pozivom, odnosno ne udovolje navedenim uvjetima neće se razmatrati niti uvrstiti u Program javnih potreba Općine Kršan za 2018. godinu.**

**Sve udruge koje se prijave na natječaj bit će obaviještene o rezultatima odabira.**

**Sa svim udrugama kojima su odobrena financijska sredstva Općina Kršan će potpisati ugovor o financiranju programa ili projekata, najkasnije 30 dana od dana donošenja odluke o financiranju.**

Pročelnica JUO Općine Kršan

Glorija Fable

\_\_\_\_\_\_\_\_\_\_\_\_\_\_\_\_\_\_\_\_\_\_\_

KLASA: 402-08/17-01/49

URBROJ: 2144/04-02-02/1-17-3

Kršan, 10. siječnja 2018